ŠRIFTO “SIGNATO” NAUDOJIMO TAISYKLĖS

Bendrosios nuostatos

Šrifto “SIGNATO” (toliau - Šriftas) naudojimo taisyklėse (toliau - Taisyklės) numatytos Šrifto naudojimo sąlygos ir Šrifto naudotojų (toliau - Naudotojai) teisės. Kiekvienas Naudotojas, naudodamasis Šriftu, patvirtina, kad yra susipažinęs su Taisyklių sąlygomis ir įsipareigoja jų laikytis.

Naudojami terminai

“Šrifto programinė įranga“ – programinė įranga, kurios pagalba generuojamas šriftas.
“Nekomercinis naudojimas“ – bet koks šrifto programinės įrangos naudojimas, skirtas naudotojo ar jo šeimos narių asmeninių poreikių tenkinimui, kuriuo nesiekiama tiesioginės ar netiesioginės finansinės naudos.

Suteikiamos teisės
Naudotojui suteikiama neišimtinė ir neperduodama teisė naudoti šrifto programinę įrangą nekomerciniams tikslams. Šrifto programinė įranga gali būti įdiegiama tik į nekomerciniam naudojimui skirtą kompiuterinę įrangą.
Naudotojui nesuteikiama teisė kopijuoti, platinti, keisti ar kitaip naudoti šrifto programinę įrangą, taip pat bet kokius jos pakeitimus.
Atsakomybė
Šrifto programinę įrangą Naudotojai įsidiegia ir naudoja savo nuožiūra bei atsakomybe. Šrifto savininkas neatsako už Naudotojo kompiuterinės įrangos gedimus, programinės įrangos sutrikimus ar sunaikinimą, duomenų netekimą ar kitokio pobūdžio praradimus.